**จดหมายข่าว กองคลัง องค์การบริหารส่วนตำบลไสหร้า**

**ฉบับประจำเดือน.... มกราคม 2563**

**%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%**

 สวัสดีชาวตำบลไสหร้าทุกท่าน กองคลัง องค์การบริหารส่วนตำบลไสหร้า มีข่าวประชาสัมพันธ์เกี่ยวกับงานบริการต่าง ๆ ของงานจัดเก็บรายได้ ประจำปี 2563 ที่จะนำมา ประชาสัมพันธ์ให้พี่น้องชาวตำบลไสหร้าทุกท่านได้รับทราบ ดังนี้

**การจัดเก็บภาษีที่ดินและสิ่งปลูกสร้าง**

 **ภาษีที่ดินและสิ่งปลูกสร้าง คืออัตราการเก็บภาษีจากการเข้าทำประโยชน์บนที่ดิน เพื่อกระตุ้นให้เกิดการใช้ประโยชน์ในที่ดิน และปรับปรุงปัญหาการจัดเก็บภาษีที่ดินในท้องถิ่นให้มีความทันสมัย โดยมีผลบังคับตั้งแต่ 13 มีนาคม 2562 และเริ่มจัดเก็บภาษีที่ดินและสิ่งปลูกสร้างตั้งแต่**

**1 มกราคม 2563 เป็นครั้งแรก**

**ขั้นตอนสำหรับผู้เสียภาษีที่ดินและสิ่งปลูกสร้าง**

**1. ตรวจสอบบัญชีรายการที่ดินและสิ่งปลูกสร้าง ได้แก่ ประเภท, ขนาด และการใช้ประโยชน์ และยื่นแก้ไขท้องถิ่นได้ทันทีหากข้อมูลไม่ถูกต้อง
2. ตรวจสอบแบบแจ้งการประเมินภาษีที่ดินและสิ่งปลูกสร้าง ได้แก่ ประเภท, ขนาด, ราคาประเมิน, อัตราภาษี, การใช้ประโยชน์ และค่าภาษี หากประเมินไม่ถูกต้อง ต้องยื่นคัดค้านและอุทธรณ์
3. ชำระภาษีที่ดินและสิ่งปลูกสร้างภายในระยะเวลาที่กำหนด**

**การชำระภาษี**

**- ผู้มีหน้าที่เสียภาษีต้องนำเงินมาชำระภาษีภายในเดือนเมษายน ของทุกปี**

**หากชำระภาษีเกินระยะเวลาที่กำหนดในหนังสือแจ้งเตือน ก็ยังชำระได้แต่ต้องเสียเบี้ยปรับ เพราะฉะนั้นหากได้รับหนังสือแจ้งเตือนเสียภาษีต้องรีบตรวจสอบข้อมูลให้ถูกต้อง หากไม่ถูกต้องต้องนำหนังสือไปแจ้งคัดค้าน เพื่อจะได้ชำระภาษีได้ครบถ้วน ไม่ถูกปรับในภายหลัง**

**.........................................................................................................................................................................**

**จัดพิมพ์ประชาสัมพันธ์ โดย ...กองคลัง งานจัดเก็บรายได้ องค์การบริหารส่วนตำบลไสหร้า อ.ฉวาง จ.นครศรีธรรมราช**